《颂古七首·三圣逢人即出》
宋代·释慧勤

城南措大骑驴子，市北郎君跨马儿。
各各四蹄俱著地，三春同到月明池。

作者简介：释慧勤（一○五九～一一一七），俗姓汪，舒州（今安徽潜山）人。嗣五祖得度，复遍参名宿。徽宗政和五年（一一一五），居江宁蒋山太平兴国寺。称慧勤佛鉴禅师，为南岳下十四世，五祖演禅师法嗣。政和七年卒，年五十九（《嘉泰普灯录》卷一六、《守珣传》）。《嘉泰普灯录》卷一一、《五灯会元》卷一九有传。今录诗十五首。